მუმთაზ მაჰალი

**მუმთაზ მაჰალი,**  ([mʊmˈt̪aːz mɛˈɦɛl], სპარს: ممتاز محل‎,  ქალიშვილობაში **არჯუმანად ბანუ ბეგამი  სპარს** : ارجمند بانو بیگم‎ (დ. 6 აპრილი, 1593, აგრა - 17 ივნისი, 1631, ბურჰანპური) —  მოგოლთა იმპერიის მმართველის, შაჰ ჯაჰანის ცოლი.

## ბიოგრაფია 
არჯუმანდ ბანუ ბეგამი დაიბადა, 1593 წლის 27 აპრილს აგრაში აბუ'ლ-ჰასან ასაფ ხანის და მისი მეუღლის დივანჯი ბეგუმის, სპარსელი- ყაზვინელი აზნაურის ხვაჯი გიას-უდ-დინის ქალიშვილის ოჯახში. ასაფ ხანი, მდიდარი სპარსელი დიდგვაროვანი გახლდათ, რომელსაც მაღალი თანამდებობა ეკავა მოგოლთა იმპერიაში. მისი ოჯახი ინდოეთში ჩავიდა 1577 წელს, როდესაც მამამისი მირზა გიას ბეგი (საყოველთაოდ ცნობილია  ტიტულით ი'თიმად-უდ-დაულა) აგრაში იმპერატორ აქბარის სამსახურში აიყვანეს.

აბდულ ჰასან ასაფ ხანი  ჯაჰანგირის ცოლის იმპერატრიცა ნურ-ჯაჰანის ძმა იყო. 
მარცხნივ|მინი|მუმტაზ მაჰალის მინიატურა-იზაბელა სტიუარტი-გარდნერის მუზეუმი
არჯუმანდ ბანუ ბეგამი ძალიან განათლებული, კულტურული და ნიჭიერი გოგონა იყო. ფლობდა არაბულ და სპარსულ ენებს. თხზავდა ლექსებს სპარსულად. გამოირჩეოდა მოკრძალებული და გულწრფელი ხასიათით, ამავე დროს საკმაოდ თავდაჯერებული გახლდათ.  მან ადრეული ასაკიდან მიიპყრო სამეფო კარის წარჩინებულთა ყურადღება. როგორც ჩანდა, მის შესახებ ჯაჰანგირსაც გაგონილი ჰქონდა, ამიტომაც დადებითად შეხვდა შაჰ-ჯაჰანის ნიშნობას მასთან.

როდესაც არჯუმანდ ბანუ ბეგამი შაჰ ჯაჰანზე დანიშნეს 1607 წლის 30 იანვარს, ის 14 წლის იყო, ხოლო საქმრო-  15 წლის. ამასთან, ისინი ნიშნობიდან  ხუთი წლის შემდეგ დაქორწინდნენ 1612 წლის 30 აპრილს აგრაში. მათი შეუღლება ქორწინების საფუძველზე მოხდა. როგორც შაჰ ჯაჰანი ამბობდა, მან მრავალ ქალთაგან, არჯუმანდი ამოარჩია ხასიათითა და გარეგნობით. „მუმთაზ მაჰალი“  საქორწილო ცერემონიალის დროს რძალს შაჰ- ჯაჰანის მამამ, ჯაჰანგირმა უწოდა, რაც „სასახლის მშვენებას“ ნიშნავს.

ნიშნობასა და ქორწილს შორის პერიოდში შაჰ- ჯაჰანი დაქორწინდა თავის პირველ მეუღლეზე, პრინცესა ყანდაჰარ ბეგუმზე 1609 წელს, ხოლო 1617 წელს, მუმთაზ მაჰალზე დაქორწინების შემდეგ, ცოლად შეირთო იზ-უნ-ნისა ბეგუმი (სახელით Akbarabadi Mahal) დიდ მოგოლთა იმპერიის ცნობილი დიდებულის შვილი.

სასახლის კარის ისტორიკოსების ოფიციალური ვერსიით, პირველი და მესამე ქორწინებას  პოლიტიკური მნიშვნელობის იყო. შაჰ- ჯაჰანი იმდენად გატაცებული იყო მუმთაზ მაჰალით, რომ მისი ურთიერთობა სხვა ცოლებთან მხოლოდ ფორმალურ ხასიათს ატარებდა.

შაჰ- ჯაჰანი ტახტზე 1626 წელს ავიდა. მან  მუმთაზ მაჰალი თავის მთავარ იმპერატრიცად დანიშნა და უბოძა ტიტულები:  Malika-i-Jahan ("მსოფლიოს დედოფალი"), "Malika-uz-Zamani" ("ეპოქის დედოფალი") და mallikai-hindustan ("ჰინდუსტანის დედოფალი"). მუმთაზის თანამდებობა ხანმოკლე იყო - მისი ნაადრევი გარდაცვალების გამო

მუმთაზ მაჰალს და შაჰ- ჯაჰანს შეეძინათ 13 შვილი. მე -14 შვილის გაჩენისთანავე იგი გარდაიცვალა შაჰ- ჯაჰანის კარავში ბურხანპურის მახლობლად.

## ხსოვნა 
ცოლის სიკვდილმა შაჰ- ჯაჰანი იმდენად დაამწუხრა, რომ გადაწყვიტა მავზოლეუმის აშენება თავისი იმპერიის დედაქალაქში. მშენებლობა 22 წელი მიმდინარეობდა. ნაგებობას  ტაჯ-მაჰალი უწოდეს. მუმთაზ მაჰალის და შემდგომში  შაჰ-ჯაჰანის ფერფლი იქ დაასვენეს. ამჟამად ტაჯ მაჰალი  დიდი სიყვარულის სიმბოლო და არქიტექტურული სრულყოფის მაგალითია. იგი ინდოეთის ერთ-ერთი მთავარი ღირსშესანიშნაობაა.

## გარე ბმულები 
* მუმთაზ მაჰალი

## ლიტერატურა 
* Koch, Ebba (2006) [Aug 2006]. *The Complete Taj Mahal: And the Riverfront Gardens of Agra* (Hardback) (First ed.). Thames & Hudson Ltd. pp. 288 pages. ISBN 0-500-34209-1.
* Peston, Diana & Michael (2007). *A Teardrop on the Cheek of Time* (Hardback) (First ed.). London: Doubleday. pp. 354 pages. ISBN 978-0-385-60947-0.
* Banks Findley, Ellison (1993). *Nur Jahan: Empress of Mughal India*. Oxford, UK: Nur Jahan : Empress of Mughal India. ISBN 9780195074888.

## სქოლიო 
კატეგორია:დაბადებული 27 აპრილი
კატეგორია:დაბადებული 1593
კატეგორია:გარდაცვლილი 1631
კატეგორია:გარდაცვლილი 17 ივნისი
კატეგორია:დიდ მოგოლთა იმპერია
კატეგორია:დიდ მოგოლთა იმპერატორების ცოლები
კატეგორია:ტაჯ მაჰალი